प्रीपेड बूथ बन गया मंदिर
ट्रैफिक पुलिस द्वारा प्लेटफॉर्म 7 के पास शहर के दूसरे छोर पर बनाया प्रीपेड बूथ अब मंदिर बन गया है। इससे ऑटो चालक अपने हिसाब से ऑटो का संचालन कर रहे हैं और वे ज्यादा कमाई के चलते पास की कॉलोनियों की सवारियां ना बैठा कर दूर की सवारियां बैठा रहे हैं। इससे यात्रियों को परेशानी हो रही है और वे जैसे-तैसे घर पहुंच रहे हैं। रात में यह परेशानी ज्यादा बढ़ जाती है।
यात्रियों की सुविधा के लिए ट्रैफिक पुलिस ने प्लेटफॉर्म 7 पर प्रीपेड बूथ बनाया था। थोड़े दिन इसका संचालन हुआ लेकिन बाद में बूथ बंद हो गया। इससे ऑटो चालकों ने मनमानी शुरू कर दी। वे रेलवे अस्पताल, डाट की पुल, लक्ष्मणपुरा आदि कॉलोनियों की सवारियां ना बैठाते हुए दूर की कॉलोनियों की बैठा रहे हैं। इससे यात्रियों को परेशान होना पड़ रहा है और उन्हें पैदल जाना पड़ रहा है। इधर प्री पेड बूथ भी अब मंदिर बन गया है।
पैदल जाना पड़ा रेलवे अस्पताल
नीमच के राधेश्याम पंवार को रेलवे अस्पताल जाना था। उन्होंने ऑटो चालकों से पूछा तो जवाब मिला मुझे घर जाना है। आप दूसरा ऑटो कर लो। दो-तीन ऑटो चालकों से पूछा तो कोई उन्हें अस्पताल ले जाने को तैयार नहीं हुआ। उन्हें पैदल ही जाना पड़ा। रेलनगर के जयेश सोनी के साथ भी ऐसा ही हुआ। उन्हें भी ऑटो चालकों ने नहीं बैठाया। जब कारण पूछा तो बताया डोंगरानगर तरफ जाना है। आप दूसरा ऑटो कर लो। दूसरे ऑटो चालक भी उन्हें नहीं ले गया। इससे पैदल ही जाना पड़ा।
कुछ एक ऑटो चालकों ने ऐसा बोला होगा
ऑटो यूनियन के अकील खान ने बताया कोई भी ऑटो चालक किसी को मना नहीं करता है। किसी ऑटो चालक को जल्दी होगी या किसी अर्जेंट काम से कहीं जाना होगा। इससे मना किया गया होगा। बाकी सभी ऑटो चालक तो सवारियां ले जा रहे हैं।
ट्रैफिक पुिलस को यात्री करें शिकायत
कोई भी ऑटो चालक और मैजिक चालक किसी भी सवारी को कहीं भी ले जाने से मना नहीं कर सकता है। यदि मना करता है तो इसकी शिकायत ट्रैफिक पुलिस को करें कार्रवाई की जाएगी। जे. के. दीक्षित, ट्रैफिक पुलिस
प्लेटफॉर्म 7 के पास के दूसरे छोर पर प्रीपेड बूथ को बनाया मंदिर।
आसपास की कॉलोनियों की सवारियां नहीं बैठा रहे ऑटो चालक
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva